recursal/SuperWikiNEXT-32B huggingface dataset:
**ทอเลมี ฟิลาเดลฟัส** (กรีก: Πτολεμαῖος ὁ Φιλάδελφος, "ทอเลมี ผู้เป็นน้องชายอันที่รัก", ประสูติ เดือนสิงหาคม หรือ กันยายน 36 ปีก่อนคริสตกาล - 25 ปีก่อนคริสตกาล) เป็นเจ้าชายแห่งราชวงศ์ทอเลมีและเป็นพระราชโอรสพระองค์สุดท้องของพระนางคลีโอพัตราที่ 7 แห่งอียิปต์กับแม่ทัพมาร์ก แอนโทนี

พระประวัติ
----------

### วัยพระเยาว์และการขึ้นครองราชย์

พระองค์เป็นมีเชื้อสายกรีก-โรมัน เขาเกิดในแอนติออค, ซีเรีย (ปัจจุบันเป็นส่วนหนึ่งของตุรกีสมัยใหม่) พระองต์ได้รับพระนามตามฟาโรห์ทอเลมีที่ 2 ฟิลาเดลฟัส (ฟาโรห์พระองค์ที่สองของราชวงศ์ทอเลมี) และความตั้งใจของพระนางคลีโอพัตราคือการสร้างอาณาจักรทอเลมีเดิมในตอนปลายของ 34 ก่อนคริสต์ศักราช และพระองค์เป็นกษัตริย์แห่งซีเรีย ฟินีเซีย และซิลีเซีย

พ่อแม่ของพระองค์ต้องพ่ายแพ้แก่ออคตาเวียน (ในอนาคตเป็นจักรพรรดิออกัสตัส) ในระหว่างการรบทางเรือที่แอคเทียมในกรีซ ใน 31 ปีก่อนคริสตกาล ในปีต่อมาพ่อแม่ของพระองค์ได้ทำการอัตวินิบาตกรรม (ฆ่าตัวตาย) ขณะที่ออคตาเวียนและกองทัพบุกเข้ามาในอียิปต์

### การจับกุมและความเป็นอยู่

ออคตาเวียนได้นำพาพระองค์ เจ้าชายอเล็กซานเดอร์ เฮลิออส และเจ้าหญิงคลีโอพัตรา เซเลเนที่ 2 จากอียิปต์ไปยังอิตาลี ออคตาเวียนได้ฉลองชัยชนะทางทหารของเขาในกรุงโรมด้วยการพาเด็กกำพร้าทั้งสามไปล่ามโซ่สีทองหนักๆ บนถนนในกรุงโรม โซ่ที่หนักจนไม่สามารถเดินได้กระตุ้นให้เกิดปฏิกิริยาจากความเห็นอกเห็นใจจากชาวโรมัน พี่น้องสามคนถูกกักขังโดยออคตาเวียน และมอบให้แก่ออคตาเวีย ผู้อ่อนเยาว์ ซึ่งเป็นพระขนิษฐาและเป็นอดีตภรรยาของมาร์ก แอนโทนี

พระองค์อาจจะสิ้นพระชนม์จากความเจ็บป่วยในช่วงฤดูหนาวเมื่อ 29 ปีก่อนคริสต์ศักราช แต่นี่เป็นข้อสันนิษฐาน

อ้างอิง
-------

1. ↑  The Life of Rome's First Emperor: Augustus, Anthony Everitt, p. 157
2. ↑  Cassius Dio, *Roman History* 49.32.4
3. ↑  Plutarch, *Antony* 54.6-9; Cassius Dio, *Roman History* 49.41.1-3; Livy, *periochae* 131.
4. ↑  Cassius Dio, *Roman History* 51.21.8 (who only says that Alexander Helios and Cleopatra Selene participated in the triumph, but does not mention Ptolemy Philadelphus).
5. ↑  Plutarch, Antony 87.1; Cassius Dio, *Roman History* 51.15.6; Suetonius, *Augustus* 17.5
ป่าฮอยา (ขวา) กับภูมิทัศน์ของเมืองคลูช-นาโปกา (ซ้าย)
**ป่าฮอยา** (อังกฤษ: Hoia Forest; โรมาเนีย: *Pădurea Hoia*; ฮังการี: *Hója-erdő*) ป่าแห่งหนึ่ง ใกล้กับเมืองคลูช-นาโปกา ในภูมิภาคทรานซิลเวเนีย ประเทศโรมาเนีย เป็นป่าที่มีเนื้อที่ประมาณ 295 เฮกเตอร์ (729.0 เอเคอร์ หรือ 3 ตารางกิโลเมตร) โดยเป็นป่าที่ได้ชื่อว่าลึกลับและเต็มไปด้วยเรื่องราวเหนือธรรมชาติไม่สามารถหาคำอธิบายได้ จนได้ชื่อว่า *"สามเหลี่ยมเบอร์มิวดาทรานซิลเวเนีย"* หรือ *"สามเหลี่ยมเบอร์มิวดาโรมาเนีย"*

ใจกลางของป่าจะมีพื้นที่เป็นวงกลม เห็นได้ชัดจากบนท้องฟ้า ซึ่งวงกลมตรงนี้ไม่มีต้นไม้ใด ๆ ขึ้นอยู่เลยเป็นที่น่าประหลาด โดยไม่มีใครทราบเหตุผล และเมื่อถ่ายภาพด้วยกล้องจับความร้อนจากบนอากาศ ก็เห็นความร้อนที่ชัดเจนจากที่นี่ ผิดกับพื้นที่ป่าโดยรอบ และพื้นที่วงกลมนี้เป็นสถานที่ ๆ มีรายงานเรื่องลึกลับมากที่สุดในป่า เช่น แสงไฟประหลาดที่มักปรากฏขึ้น หรือพลังงานลึกลับที่ไม่มีใครอธิบายได้ มีบางคนได้เข้าไปในพื้นที่แห่งนี้และเล่าว่าตัวเขาถูกอะไรบางอย่างผลักดันให้กระเด็นไปไกลราว 2–4 เมตร ซึ่งชาวพื้นถิ่นที่อาศัยอยู่แถบนี้ต่างหวาดกลัวและไม่มีใครกล้าเข้าไปในป่านี้ มีผู้หญิงคนหนึ่งเล่าว่า ในสมัยที่เธอยังเด็ก มีผู้ชายกลุ่มหนึ่งได้เข้าไปในป่า ที่สุดก็หายไป ก่อนที่ถูกพบว่าทั้งหมดได้แขวนคอตาย แต่ผู้ที่อาศัยอยู่แถบนี้เชื่อว่าเป็นเพราะถูกอำนาจของผีหรือปิศาจที่สิงอยู่ในป่าบังคับให้พวกเขาทำเช่นนั้น

ในช่วงทศวรรษที่ 60 ศาสตราจารย์ อเล็กซานดรู ซิฟต์ นักวิชาการด้านชีววิทยาได้ลงพื้นที่สำรวจและเก็บข้อมูลเกี่ยวกับป่าแห่งนี้ โดยได้ศึกษาถึงปรากฏการณ์แสงและพลังแม่เหล็กที่เกิดขึ้นที่นี่ โดยได้หลักฐานเป็นภาพถ่ายจำนวนมาก โดยเชื่อว่าอาจเชื่อมโยงกับยูเอฟโอ หรือสิ่งมีชีวิตทรงภูมิปัญญาจากนอกโลก และได้รับความสนใจและศึกษามากขึ้นในช่วงทศวรรษที่ 70 แต่หลังจากซิฟต์เสียชีวิตไปในปี ค.ศ. 1993 หลักฐานทั้งหมดก็หายไปด้วย

อย่างไรก็ตาม ในปัจจุบันป่าฮอยาก็กลายเป็นสถานที่ท่องเที่ยวแห่งหนึ่งสำหรับผู้ที่สนใจในเรื่องแปลก ๆ โดยมีหลักฐานเพียงเล็กน้อยที่ก่อให้เกิดความคลางแคลงเหล่านี้ทำให้จุดสนใจในแง่ของความบันเทิง

อ้างอิง
-------

1. 1 2  "Transylvania's Bermuda Triangle: The Haunted Forest of Hoia Baciu". *humansarefree*. สืบค้นเมื่อ 2016-12-17.
2. ↑  Sexton, Gary (2016-09-19). "Destination Truth S05E02 Return to the Haunted Forest Belize Goblin 720p HDTV x264". *Destination Truth*. สืบค้นเมื่อ 2016-12-16.
3. ↑  Valentin Iacob (2013). "Capitala mondială a paranormalului: Pădurea Hoia-Baciu (The world capital of the paranormal: Hoia-Baciu Forest)". *www.formula-as.ro* (ภาษาโรมาเนีย). สืบค้นเมื่อ 2016-05-26.
4. ↑  "Romania: Targoviste Castle and Hoia-Baciu Forest (Ghost Adventures)". *Travel Channel*. สืบค้นเมื่อ 2016-05-26.
5. ↑  Dunning, Brian (May 24, 2016). "Solving the Haunted Hoia-Baciu Forest". *Skeptoid*. สืบค้นเมื่อ 2016-05-26.

เอกสารอ่านเพิ่มเติม
-------------------

* *Adrian Pătruț - Fenomenele de la Pădurea Hoia-Baciu (Clujul și imprejurimile*, a tourist map)

ดูเพิ่ม
-------

* อาโอกิงาฮาระ

แหล่งข้อมูลอื่น
---------------

* เว็บไซต์อย่างเป็นทางการของป่า
* แผนที่และภาพถ่ายทางอากาศของ ป่าฮอยา
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

พิกัดภูมิศาสตร์: 46°46′26″N 23°31′19″E﻿ / ﻿46.774°N 23.522°E﻿ / 46.774; 23.522
การว่ายน้ำท่ากรรเชียง
**ท่ากรรเชียง** (อังกฤษ: Backstroke) เป็นท่าว่ายน้ำที่นิยมกันทั้งในการแข่งขันและในการออกกำลังกายยามว่าง ผู้เริ่มฝึกว่ายน้ำจะมีความรู้สึกว่าตนเองเรียนรู้วิธีการว่ายท่ากรรเชียงได้ง่ายกว่าท่าวัดวา ท่ากบหรือท่าผีเสื้อ เพราะใบหน้าไม่ต้องจมอยู่ในน้ำ นอกจากนี้การลอยตัวหงายว่ายท่ากรรเชียงทำให้หายใจได้สะดวกกว่า ลืมตาได้ง่ายกว่า แต่การว่ายน้ำไปข้างหลังซึ่งตามองไม่เห็น ต้องระวังไม่ให้ชนกับสิ่งอื่น ก่อนฝึกท่ากรรเชียงต้องแน่ใจว่าสามารถลอยตัวหงายได้ดี ไม่เกร็ง แล้วจึงเริ่มฝึกขั้นต่อไป

ความเร็วและการยศาสตร์
---------------------

* 
* 
*

เทคนิค
------

### การเคลื่อนไหวของแขน

วางแขนข้างใดข้างหนึ่งลงในน้ำ ในลักษณะแขนเหยียดตรงเหนือศีรษะจนเกือบเป็นเส้นตรงกับหัวไหล่ นิ้วมือทั้งห้าชิดกัน โดยนิ้วก้อยจะสัมผัสผิวน้ำเป็นอันดับแรกตรงตำแหน่งด้านหลัง ในตำแหน่ง 11 นาฬิกา หรือ 1 นาฬิกา ให้ไหล่ยกเล็กน้อยและหันฝ่ามือออกจากลำตัว ในจุดนี้มือจะกดลงในน้ำลึกประมาณ 4-6 นิ้ว ต่อจากนั้นให้พุ้ยน้ำและผลักฝ่ามือกลับเข้ามาที่ขา เป็นการเคลื่อนไหวในลักษณะลง-ขึ้น-ลงเหมือนขว้างน้ำหรือร่อนจานตรงไปยังเท้าด้วยฝ่ามือ เมื่อสิ้นสุดการเคลื่อนไหวแขนในแต่ละครั้งมือจะอยู่ชิดกับขา ฝ่ามือลงสู่พื้นสระ หลังจากผลักมือไปแล้วจะยกขึ้นพ้นน้ำ ขั้นตอนนี้เรียกว่าการกลับเข้าที่ วิธีปฏิบัติอย่างง่ายที่สุดในการดึงแขนกลับเข้าที่คือพยายามเหยียดแขนให้ตรงและยกขึ้นตรง ๆ จุดหมุน คือ ข้อต่อหัวไหล่และยกมือขึ้นจนถึงจุดสูงสุดในอากาศแล้วฝ่ามือจะหมุนออกไปจากลำตัวซึ่งจะทำให้นิ้วก้อยหันลงสู่ผิวน้ำเป็นอันดับแรก เมื่อจะยกแขนขึ้นจากน้ำต้องหันฝ่ามือเข้าหาขาก่อน โดยบิดข้อมือเล็กน้อยให้ฝ่ามืออยู่ข้างขา แล้วยกขึ้นตรง ๆ หัวแม่มือจะพ้นน้ำขึ้นมาก่อน ถ้ายกขึ้นในลักษณะคว่ำมือจะเกิดแรงต้านทานกับน้ำ ทำให้ความเร็วลดลงได้ การเคลื่อนไหวแขนมีความสำคัญต่อการเคลื่อนที่ไปข้างหน้ามากกว่าการเคลื่อนไหวขา

การเตะสลับเท้าได้คงที่สม่ำเสมอเป็นหัวใจของความสำเร็จในการว่ายท่ากรรเชียง ในขณะเคลื่อนไหวเท้า ให้งอเข่าเล็กน้อยในจังหวะที่เตะปลายเท้าขึ้นบน พร้อมกันนั้นปลายเท้าต้องชี้ตรง ไม่เกร็งข้อเท้า ขณะเตะสลับเท้าควรจำไว้ว่า ต้องทำน้ำให้เดือดด้วยปลายเท้า ในลักษณะนี้คือการทำน้ำกระจายขึ้นเพียงเล็กน้อยเท่านั้น

### การหายใจ

หลังจากรู้วิธีเคลื่อนไหวแขนและขาแล้ว ต่อไปก็ควรฝึกการหายใจให้เป็นจังหวะที่สม่ำเสมอและทำด้วยความรู้สึกผ่อนคลาย สบายและไม่เกร็ง โดยปฏิบัติ ดังนี้มือทั้งสองอยู่ในตำแหน่งที่ตรงข้ามกันเสมอ เมื่อมือข้างหนึ่งต้องลงสู่น้ำ ในขณะเดียวกันต้องยกปลายเท้าหรือหัวแม่เท้าเตะสลับในลักษณะตีน้ำให้เดือด หายใจเข้า-ออกให้เป็นจังหวะสม่ำเสมอคงที่ ช้า ๆ ไม่เร่งรีบ จะช่วยให้ฝึกว่ายน้ำท่ากรรเชียงได้ง่ายและดีขึ้นโดยใช้เวลาไม่มากเกินไป

### การเคลื่อนไหวร่างกาย

อ้างอิง
-------

แหล่งข้อมูลอื่น
---------------

* Swim.ee เก็บถาวร 2012-12-26 ที่ เวย์แบ็กแมชชีน: Detailed discussion of swimming techniques and speeds
* Backstroke Start เก็บถาวร 2015-09-06 ที่ เวย์แบ็กแมชชีน: USA Swimming backstroke start
**ดีเซมเบอร์** (อังกฤษ: Dezember) วงดนตรีแธรชเมทัล โพรเกรสซีฟเดธเมทัล ที่มีเนื้อหากล่าวถึงเรื่องของความตาย สงคราม การเมือง และความวิปริตของสังคม ประกอบด้วยสมาชิกคือ ภัทร ชุมทอง (กีตาร์), ณพล เย็นแจ่ม (เบส), นรเทพ จินดามาตย์ (ร้องนำ) และรัตน์ โกบายาชิ (กลอง) ก่อตั้งวงเมื่อธันวาคมปี พ.ศ. 2536 โดยภัทร ชุมทอง (ต้น) และ วรพจน์ สิงห์น้อย (โต้ง) มือกีตาร์และมือเบสในยุคเริ่มต้น ซึ่งทั้ง 2 คนเป็นสมาชิกที่แยกออกมาจากวงแมดฮอต วงที่เข้าร่วมประกวดเป๊ปซี่มิวสิกเฟสติวอล และเป็นวงชนะเลิศของปี ส่วนภัทร ชุมทองได้รับรางวัลมือกีตาร์ยอดเยี่ยมคู่ ขณะที่เอ็ม (มือกลองในขณะนั้น) ได้รับรางวัลมือกลองยอดเยี่ยม

หลังจากที่ออกจากวงแมดฮอตแล้ว ต้นและโต้ง ได้แต่งเพลงขึ้นมาอีก 3 เพลง คือ "คนโลกแคบ" ,"อสูรกาย" และ "เดนสงคราม" ในขณะเดียวกันประภาส หล้าคำ (ภาส) ที่เป็นเพื่อนกับทางวงมีโครงการที่จะจัดงานคอนเสิร์ตขึ้นมา ภาสกับต้นปรึกษากันเรื่องการหามือกลองเพื่อแสดงในงานคอนเสิร์ต ภาสได้ชักชวนรัตน์ โกบายาชิ (รัตน์) ซึ่งในขณะนั้นเล่นดนตรีประจำอยู่ที่เมทัลโซน ที่ฮอลลีวูดสตรีต มาเล่นในคอนเสิร์ตที่มีชื่อว่า เพนออฟเดธ ที่เป็นคอนเสิร์ตใต้ดิน หลังจากนั้นวงได้มีผลงานออกมาบ้างและได้เปลี่ยนสมาชิกวงไปบ้าง จนเป็นสมาชิกทั้ง 4 ของวง

ผลงาน
-----

1. ลัทธิซาตาน (1994) สังกัด: จุติภูติ เรคคอร์ดส
2. วินาศกรรม (1995) สังกัด: จุติภูติ เรคคอร์ดส
3. บาป (1997) สังกัด: โซนี่ มิวสิก
4. คลั่ง (1998) สังกัด: โซนี่ มิวสิก
5. Naturalism (2005) สังกัด: สนามหลวงการดนตรี/จีเอ็มเอ็ม แกรมมี่
6. Spiritual Leader (2011) สังกัด: Distortion Group
7. Crisis (2014) สังกัด: Distortion Group

อ้างอิง
-------

1. ↑  Overtone Presents Dezember Live at Overtone[*ลิงก์เสีย*] prartmusic.com
**ดีเด่น เก่งการุณ** หรือ **ดีเด่น ไอซ์เจลลิบาล์ม** มีชื่อจริงว่า**นายฐิตินันท์ (กระบวน) บุตรพรหม** เกิดเมื่อ 25 เมษายน พ.ศ. 2521 ที่ จ.ร้อยเอ็ด เสียชีวิตเมื่อ 30 มีนาคม พ.ศ. 2550 รวมอายุได้ 29 ปี สถิติการชก 36 ครั้ง ชนะ 23 (น็อค 13) เสมอ 2 แพ้ 11

ประวัติ
-------

ดีเด่นเกิดที่ จังหวัดร้อยเอ็ด ต่อมาอพยพตามพ่อไปอยู่ชุมพรตั้งแต่อายุ 9 ปี เริ่มหัดชกมวยไทยเมื่ออายุ 15 ปี ในชื่อขบวนยุทธ เดชอินทรีแดง ตระเวนชกในแถบภาคใต้ จน พ.ศ. 2537 จึงเข้ามาชกในกรุงเทพฯ โดยมาอยู่ที่ค่ายสิงห์เมืองนครของใหม่ เมืองคอน

เริ่มแรก ดีเด่นเข้ามาชกมวยไทยในชื่อ ดีเด่น ดอกประดู่คาเฟ่ ต่อมาจึงเปลี่ยนชกมวยสากล ขึ้นชกมวยสากลครั้งแรกเมื่อ 9 กันยายน พ.ศ. 2538 แพ้น็อค บันลือทรัพย์ เทพปรีชา ยก 1 การชกในช่วงแรกยังทำได้ไม่ดีหนัก แพ้บ้าง ชนะบ้าง ชิงแชมป์ทั้งเวทีลุมพินีและเวทีราชดำเนินก็ไม่สำเร็จ แต่ดีเด่นไม่ท้อ คงตั้งใจฝึกซ้อมต่อไป จน พ.ศ. 2542 โชคจึงเข้าข้าง เขาชกชนะติดต่อกันหลายครั้ง จึงได้รับการสนับสนุนให้ขึ้นชิงแชมป์ PABA รุ่นไลท์ฟลายเวทที่ว่าง เมื่อ พ.ศ. 2543 ผลปรากฏว่า ดีเด่นชนะน็อค เจอร์รี่ โรซาเรส (ฟิลิปปินส์) ยก 9 ได้แชมป์มาครอง

ดีเด่นป้องกันแชมป์ได้ 4 ครั้ง ก็เสียแชมป์ให้มาร์วิน แทมโปส (ฟิลิปปินส์) โดยเป็นฝ่ายแพ้น็อคในยกที่ 7 ขึ้นชกแก้มือชิงแชมป์คืนก็แพ้อีก อีก 1 ปีต่อมา ดีเด่นไปชิงแชมป์ PABA รุ่นฟลายเวทที่ฟิลิปปินส์ แพ้คะแนน รอลลี่ ลูนาส ไม่ได้แชมป์

ดีเด่นหยุดชกไป 1 ปี กลับมาชกอีก 3 ครั้ง ใน พ.ศ. 2548 แต่ชกได้ไม่ดีเท่าที่ควรจึงแขวนนวม ไปทำงานที่อำเภอชุมพลบุรี จังหวัดสุรินทร์ บ้านของภรรยา จนกระทั่งเสียชีวิตด้วยอาการปวดศีรษะอย่างรุนแรงจนชัก เมื่อ 30 มีนาคม พ.ศ. 2550 รวมอายุได้ 29 ปี

เกียรติประวัติ
--------------

* แชมป์ PABA รุ่นไลท์ฟลายเวท (2543 - 2545)
	+ ชิง21 เมษายน 2543 ชนะน็อค เจอร์รี่ โรซาเลส (ฟิลิปปินส์) ยก 9 ที่สนามกีฬาคลองจั่น
	+ ป้องกันแชมป์ครั้งที่ 1, 8 กันยายน 2543 เสมอกับ เซลโซ่ แดงก๊อด (ฟิลิปปินส์) ที่ จ.สุราษฎร์ธานี
	+ ป้องกันแชมป์ครั้งที่ 2, 16 กุมภาพันธ์ 2544 ชนะน็อค วันเดอร์บอย โรย่า (อินโด) ยก 10 ที่ดอนเมือง
	+ ป้องกันแชมป์ครั้งที่ 3, 25 พฤษภาคม 2544 เสมอกับ เซลโซ แดงก๊อด (ฟิลิปปินส์) ที่ ตลาดไท
	+ ป้องกันแชมป์ครั้งที่ 4, 28 พฤศจิกายน 2544 ชนะคะแนน ฟาราโซนา ฟิเดล (อินโด) ที่ จ.สระแก้ว
	+ เสียแชมป์ 23 พฤษภาคม 2545 แพ้น็อค มาร์วิน แทมโปส (ฟิลิปปินส์) ยก 7 ที่วิทยาลัยเทคนิคดอนเมือง
* แชมป์ PABA เฉพาะกาลรุ่นไลท์ฟลายเวท (2545)
	+ ชิง 19 กรกฎาคม 2545 ชนะน็อค อัลวี่ อันซับซี่ (อินโด) ยก 2 ที่ จ.สระบุรี
* เคยชิงแชมป์ต่อไปนี้แต่ไม่สำเร็จ
	+ ชิงแชมป์ PABA รุ่นไลท์ฟลายเวท 6 พฤศจิกายน 2545 แพ้น็อค มาร์วิน แทมโปส (ฟิลิปปินส์) ยก 7 ที่ตลาดไท
	+ ชิงแชมป์ PABA รุ่นฟลายเวท 8 สิงหาคม 2546 แพ้คะแนน รอลลี่ ลูนาส (ฟิลิปปินส์) ที่มะนิลา ฟิลิปปินส์

อ้างอิง
-------


* สถิติการชก
* ชายพจน์. *มวยดังไทยแลนด์: ดีเด่น เก่งการุณ อดีตแชมป์ไลท์ฟลายเวท PABA. นิตยสารมวยโลก. ปีที่ 17 ฉบับที่ 1181*. [ม.ป.ท.] : [ม.ป.พ.], เมษายน พ.ศ. 2550. หน้า 22 - 23.
สำหรับความหมายอื่น ดูที่ ธันเดอร์เบิร์ด

**ธันเดอร์เบิร์ด** (อังกฤษ: Thunderbird) เป็นชื่อนกยักษ์ในตำนานของอินเดียนแดง ซึ่งเป็นชนเผ่าพื้นเมืองของอเมริกาเหนือ เชื่อกันว่า ธันเดอร์เบิร์ด มีความกว้างของปีกทั้งสองข้างยาวถึง 8 เมตร และแรงกระพือของปีกเวลาบินก่อให้เกิดทอร์นาโดและฟ้าร้อง และปรากฏการณ์ฟ้าแลบนั้น เชื่อว่าเกิดจากแสงสะท้อนของแสงอาทิตย์กระทบกับตาของธันเดอร์เบิร์ด

ธันเดอร์เบิร์ดเป็นนกที่ชาวอินเดียนแดงให้ความนับถือเป็นอย่างยิ่ง ถือเป็นสัตว์ที่น่าเกรงขามและศักดิ์สิทธิ์ดุจเทพเจ้าแห่งท้องฟ้า โดยมักจะประดับอยู่ที่ยอดเสาอินเดียนแดงธันเดอร์เบิร์ดมีคนเขาบอกกันว่ามันคือ **เทอโรซอร์** ที่ยังไม่สูญพันธ์

สันนิษฐานว่าความเชื่อเรื่องธันเดอร์เบิร์ด อาจจะมาจากนกจำพวกแร้งขนาดใหญ่ชนิดหนึ่ง ที่มีถิ่นกำเนิดอยู่ที่ทวีปอเมริกาเหนือ คือ แร้งแคลิฟอร์เนีย (*En:Gymnogyps californianus*) ซึ่งในอดีตเคยมีอยู่มากมาย แต่สถานะในปัจจุบันเป็นสัตว์ที่อยู่ในขั้นใกล้สูญพันธุ์อย่างวิกฤตแล้ว

อย่างไรก็ดี ความเชื่อเรื่องธันเดอร์เบิร์ดได้กลายมาเป็นเรื่องเล่าลือเกี่ยวกับสัตว์ประหลาดในหลายที่ของสหรัฐอเมริกา เช่น ในแถบตะวันตกเฉียงใต้ หรือที่รัฐเพนซิลเวเนีย โดยมีรายงานการพบเห็นมาตั้งแต่ปี ค.ศ. 1840 จนถึงปัจจุบัน (ก่อนหน้านั้นมีการเล่าลือโดยชาวอินเดียนแดงมานับเป็นร้อย ๆ ปี) โดยลักษณะของสิ่งที่เชื่อว่าเป็นธันเดอร์เบิร์ด เป็นนกที่มีขนาดประมาณเครื่องบินขนาดเล็กหนึ่งลำ มีรูปร่างเหมือนนกอินทรีขนาดใหญ่ มีดวงตาสีดำขนาดใหญ่และมีจะงอยปากแข็งแรงมาก ขนทั้งตัวมีสีดำหรือสีเทาหรือสีน้ำตาล มีขาหนาและกรงเล็บใหญ่กว่าขนาดมือของมนุษย์เสียอีก โดยพยานผู้พบเห็นตั้งแต่ปี ค.ศ. 1945 มักกล่าวตรงกันว่า เมื่อแรกเห็นพวกเขาเห็นเป็นเพียงเงาบินผาดผ่าน แต่เมื่อมองขึ้นไปแล้วเห็นเป็นสิ่งว่าเป็นเครื่องบินขนาดเล็ก แต่เมื่อพิจารณาอย่างชัด ๆ ขึ้นไปแล้ว พบว่าเป็นนกคล้ายนกอินทรีหรืออีแร้งขนาดใหญ่ มีขนสีดำ บินได้สูงและสง่างามโดยไม่ได้กระพือปีก แต่เมื่อกระพือแล้วก็ทำให้สูงขึ้นไปอีก ยิ่งโดยเฉพาะในปี ค.ศ. 2001 มีชายคนหนึ่งอ้างว่า ได้พบเห็นมันอย่างน้อย 20 นาที และเห็นรูปร่างของมันอย่างเต็มที่ มีความกว้างของปีกทั้งสองประมาณ 15 ฟุต และความยาวลำตัวถึง 5 ฟุต โดยเขากล่าวว่ามันเป็นนกที่มีขนาดใหญ่ที่สุดเท่าที่เขาเคยเห็นมา

จากเรื่องเล่าลือนี้ ทำให้ในปี ค.ศ. 2009 ทางช่องแอนิมอลแพลนเน็ต ได้ผลิตเป็นสารคดีทางโทรทัศน์ในชื่อ *Lost Tapes* ความยาวชุดละประมาณ 20 นาที เกี่ยวกับสัตว์ประหลาดชนิดต่าง ๆ ที่โจมตีใส่มนุษย์ ก็มีตอนของธันเดอร์เบิร์ดนี่ด้วย (เข้าฉายในประเทศไทยในกลางปีเดียวกันทางช่องทรูวิชันส์ โดยใช้ชื่อตอนว่า Thunderbird)

ดูเพิ่ม
-------

* รอค
* ฟีนิกซ์

อ้างอิง
-------

1. ↑  "นกยักษ์". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2010-10-06.

* Thunderbird  เก็บถาวร 2010-09-21 ที่ เวย์แบ็กแมชชีน
**คริสตินา วิกทอเรีย กริมมี** (อังกฤษ: Christina Victoria Grimmie 12 มีนาคม ค.ศ. 1994 – 11 มิถุนายน ค.ศ. 2016) เป็นนักร้องและนักแต่งเพลงชาวอเมริกัน มีชื่อเสียงจากการประกวดร้องเพลงในรายการ *เดอะวอยซ์* ทางช่องเอ็นบีซี และเพลงคัฟเวอร์จากนักร้องเพลงป็อปหลายเพลง ในเดือนมิถุนายน ค.ศ. 2011 เธอออกอีพีชุดแรกชื่อ *ไฟนด์มี* สตูดิโออัลบั้มแรกชื่อ *วิทเลิฟ* วางจำหน่ายในปี ค.ศ. 2013 อีพีชุดที่สอง *ไซด์เอ* วางจำหน่ายในปี ค.ศ. 2016

ในปี ค.ศ. 2014 กริมมีเข้าประกวดรายการ*เดอะวอยซ์*ฤดูกาลที่ 6 และได้ที่สาม แอดัม เลอวีน โค้ชของเธอ ประกาศในตอนท้ายฤดูกาลว่า ไม่ว่าผลประกวดจะเป็นอย่างไร เขาจะให้เธอเซ็นสัญญาสังกัดของเขา 222 เรเคิดส์ ลิล เวย์น ก็ยื่นข้อเสนอให้เธอเซ็นสัญญากับสังกัดของเขา ยังมันนีเอ็นเตอร์เทนเมนต์ เธอเซ็นสัญญากับไอส์แลนด์เรเคิดส์ไม่นานหลังถูกยกเลิกสัญญา

กริมมีเสียชีวิตในวันที่ 11 มิถุนายน ค.ศ. 2016 หลังจากถูกยิงในคืนก่อน การจู่โจมเกิดขึ้นหลังเธอแสดงคอนเสิร์ตในออร์แลนโด รัฐฟลอริดา

อ้างอิง
-------

1. ↑  Schneider, Mike (11 June 2016). "Police: Christina Grimmie killer at show just to attack her". Associated Press. คลังข้อมูลเก่าเก็บจากแหล่งเดิมเมื่อ 2016-10-11. สืบค้นเมื่อ 13 June 2016.
2. ↑  Bendlin, Karli (June 17, 2016). "Christina Grimmie Buried In Her Beloved New Jersey Hometown". *The Huffington Post*. สืบค้นเมื่อ June 17, 2016.

แหล่งข้อมูลอื่น
---------------

* เว็บไซต์ทางการ
* คริสตินา กริมมี ที่อินเทอร์เน็ตมูวีเดตาเบส
ฤดูกาล 1975–76 เป็นฤดูกาลที่ 4 ติดต่อกันของนอตทิงแฮมฟอเรสต์ในดิวิชั่น 2 นับตั้งแต่ตกชั้นในปี ค.ศ. 1972

สรุป
----

ในช่วงฤดูร้อนคณะกรรมการบริหารได้แต่งตั้ง บีเจ แอปเปิลบี เป็นประธานสโมสรคนใหม่ ทีมเสริมทัพด้วยผู้เล่นหลายคน ปีเตอร์ เวลส์ ผู้รักษาประตูจากทีมเยาวชน สำหรับแนวรับ แฟรงค์ คลาร์ก ได้ฟรีมาจากนิวคาสเซิลยูไนเต็ด หลังจากเล่นไป 14 ฤดูกาล สำหรับกองกลาง เทอร์รี่ เคอร์แรน ย้ายเข้ามาจากดองคัสเตอร์โรเวอส์ รวมถึงการย้ายออกไปดองคัสเตอร์โรเวอส์ของผู้รักษาประตู เดนนิส พีค็อก และเอียน มิลเลอร์ กองกลาง เริ่มต้นฤดูกาล ทีมเริ่มต้นได้ไม่ดีในลีก และตกรอบ 3 ในลีกคัพ สำหรับการย้ายทีมช่วงฤดูหนาว สโมสรคว้าตัว คอลิน บาร์เร็ตต์ กองหลังจากแมนเชสเตอร์ซิตี แต่ได้ลงเล่นเพียงไม่กี่นัดในฤดูกาลนี้เนื่องจากอาการบาดเจ็บ สโมสรตกรอบ 3 ในเอฟเอคัพโดยพ่ายแพ้ให้กับปีเตอร์โบโรยูไนเต็ด สำหรับครึ่งฤดูกาลหลัง คลัฟเสริมแนวรับโดยให้จอห์น แม็คโกเวิร์นทำหน้าที่เป็นกองหลังตัวกลาง บวกกับผลงานที่ยอดเยี่ยมของเอียน โบว์เยอร์และเคอร์แรนทำให้ทีมจบอันดับที่ 8 ของลีก

อ้างอิง
-------

1. ↑  Holley, Duncan; Chalk, Gary (1992). *The Alphabet of the Saints*. ACL & Polar Publishing. p. 359. ISBN 0-9514862-3-3.
2. ↑  "How Newcastle United legend Frank Clark celebrated his birthday – with a host of Geordie fans" chroniclelive.co.uk 10 September 2016
3. ↑  Wilson, Jonathan (2011-11-10). *Brain Clough: Nobody Ever Says Thank You: The Biography*. ISBN 9781409123187.
4. ↑  Colin Barret, Blue Moon
**พระยายมราช (หมัด)**  หรือ จุ้ย หรือบ้างก็เรียกว่า "**พระยายมราชแขก**" เป็นบุตรของ**เจ้าพระยาจักรี (หมุด)** เกิดเมื่อปีใดไม่ปรากฏ ได้เข้ารับราชการในสมเด็จพระเจ้ากรุงธนบุรีพร้อมบิดา ถูกประหารชีวิตในปลายรัชกาลซึ่งเป็นช่วงที่เชื่อกันว่าสมเด็จพระเจ้ากรุงธนบุรีทรงเสียพระสติ

พระยาอภัยรณฤทธิ์
----------------

ในครั้งที่ดำรงตำแหน่งพระยาอภัยรณฤทธิ์ ได้ร่วมไปกับทัพเรือของบิดาที่เข้าตีเมืองพุทไธมาศ เมื่อ พ.ศ. 2314 และราชการสงครามอื่น ๆ อีกมาก

พระยายมราช
----------

เมื่อบิดาเสียชีวิต พระยาอภัยรณฤทธิ์ (หมัด) ได้เลื่อนขึ้นเป็นพระยายมราช และมีส่วนร่วมในราชการสงครามอีกหลายครั้ง เช่น รบกับอะแซหวุ่นกี้ที่เมืองพิษณุโลกเมื่อ พ.ศ. 2318 โดยท่านเป็นผู้คุมทัพหลวงตามขึ้นไปหลังจากเจ้าพระยาจักรี (ทองด้วง) ยกไปตั้งรับที่พิษณุโลก ทัพของท่านถูกพม่าโอบเข้าด้านหลังตีค่ายแตก แต่ท่านชิงค่ายคืนได้ เมื่อเจ้าพระยาจักรีและเจ้าพระยาสุรสีห์ตีหักออกจากเมืองพิษณุโลกไปตั้งมั่นที่เพชรบูรณ์ ประกอบกับอะแซหวุ่นกี้ยกทัพกลับเพราะปัญหาภายในอังวะ พระยายมราชเป็นผู้คุมทัพไปตามทัพพม่าถึงด่านแม่ละเมา ยิงทหารพม่าล้มตายและจับเป็นเชลยได้มาก

ถูกประหาร
---------

ใน พ.ศ. 2322 เกิดกบฏมหาดา โดยมหาดาที่บวชอยู่ที่อยุธยาตั้งตัวเป็นพระเจ้าแผ่นดิน ตั้งข้าราชการครบตำแหน่ง สมเด็จพระเจ้ากรุงธนบุรีจึงให้ข้าหลวงไปจับตัวมหาดาและผู้ที่มหาดาแต่งตั้งเป็นขุนนางลงมาจำไว้ ก่อนจะนำไปประหารที่ป้อมวิชัยประสิทธิ์ พระยายมราช (หมัด) ถูกจำและประหารพร้อมกับกลุ่มกบฏนี้ด้วย โดยไม่ทราบสาเหตุแน่ชัด ในพระราชพงสาวดารฉบับพระราชหัตถเลขา ระบุว่าในปี พ.ศ. 2322 พระยายมราชแขกเป็นโทษต้องพระราชอาญาในเรือนจำแต่ไม่ระบุสาเหตุ หลักฐานบางแห่งกล่าวว่า เป็นเพราะสมเด็จพระเจ้ากรุงธนบุรีเสียพระสติ เมื่อทราบว่ามหาดาตั้งขุนนางครบทุกตำแหน่ง ขาดแต่พระยายมราช จึงให้นำตัวพระยายมราชไปจำให้ครบตำแหน่งขุนนางแล้วประหารเสียพร้อมกัน

อ้างอิง
-------


* สรยุทธ ชื่นภักดี. *มุสลิมมัสยิดต้นสนกับบรรพบุรุษ 3 สมัย ใน มุสลิมมัสยิดต้นสนกับบรรพชน 3 สมัย*. กทม. : จิรรัชการพิมพ์, 2544.
**พระยารัตนจักร (หงส์ทอง สุรคุปต์)** เป็นขุนนางมอญในสมัยปลายอยุธยา ดำรงตำแหน่งเจ้ากรมกองมอญกรมอาทมาต หนึ่งในกรมมอญอาสา 6 เหล่า และเป็นต้นราชินิกุลสุรคุปต์

ประวัติ
-------

พระยารัตนจักร สืบเชื้อสายมาจากตระกูลอำมาตย์มอญ มีชื่อตัวว่า "เพชรหงส์ทอง" ซึ่งน่าจะเป็นเพียง "ทอง" ประกอบกับมีเชื้อสายมาจากเมืองหงสาวดี จึงเกิดคำว่า "หงส์" เป็นฉายา ซึ่งหมายถึงเชื้อสายมอญ แต่คำว่าเพชรข้างหน้าชื่อนั้นไม่ทราบที่มาแน่ชัด หรืออาจเรียกปะปนกับบรรดาศักดิ์เดิมว่า "สมิงดาบเพชร" ก่อนได้เลื่อนบรรดาศักดิ์เป็นพระยารัตนจักร ดำรงตำแหน่งเจ้ากรมกองมอญกรมอาทมาต หนึ่งในกรมมอญอาสา 6 เหล่า

พระยารัตนจักร (หงส์ทอง) และไพร่พลได้รับการโปรดเกล้าให้ตั้งถิ่นฐานแถบเมืองปทุมธานี ท่านมีภรรยาหลายคน คนหนึ่งเป็นสกุลชาวสวนบางเขน มีบุตรที่สำคัญ ได้แก่

1. พระยาเทพเพชร์รัตน์ (นาค สุรคุปต์)
2. ท่านม่วง อัยยิกาของสมเด็จพระเทพศิรินทราบรมราชินี พระบรมราชินีในรัชกาลที่ 4
3. ท่านปิ่น ภรรยาพระยาสุรเสนา-คุ้ม
4. เจ้าจอมมารดาป้อม ในรัชกาลที่ 1
5. เจ้าจอมมารดาเอม ในรัชกาลที่ 2
6. เจ้าจอมเพ็ง ในรัชกาลที่ 2

อ้างอิง
-------

1. ↑  ส.พลายน้อย. *พระบรมราชินีและเจ้าจอมมารดา*. พิมพ์ครั้งที่ 2. กรุงเทพฯ : บำรุงสาสน์. 2530, หน้า 41
2. ↑  เอนก นาวิกมูล. *เจ้านาย ขุนนาง*. กรุงเทพฯ : พิมพ์คำ. 2555, หน้า 31-32
ปี่เซียะ
**ปี่เซียะ** (สำเนียงแต้จิ๋ว) หรือ **ผีซิว** (สำเนียงกลาง) หรือ **เผยเหย้า** (สำเนียงกวางตุ้ง) (อังกฤษ: Pixiu, Pi Yao; จีน: 貔貅; พินอิน: pí xiū) เป็นสัตว์ประหลาดตามความเชื่อของจีนมาแต่โบราณ

เชื่อว่า ปี่เซียะ มีรูปร่างและเขาคล้ายกวาง แต่มีหน้า, หัว, ขาคล้ายสิงโต, มีปีกคล้ายนก, หลังคล้ายปลา และมีส่วนหางคล้ายแมวปนไปด้วยท้องและบางส่วนของหัวคล้ายมังกร เป็นสัตว์สี่ขา และเป็นสัตว์ศักดิ์สิทธิ์ช่วยป้องกันและปัดเป่าภยันตรายและภูตผีปีศาจ สิ่งไม่ดีต่าง ๆ ได้ เชื่อว่าถูกแบ่งเป็นตัวผู้ชื่อ **ปี่** (貔) และ ตัวเมียชื่อ **เซียะ** (貅)

นอกจากนี้แล้วยังมีชื่อเรียกอื่นอีก เช่น **เทียนลู่** (天祿) หรือ **เทียนลก** (天樂) ตามแต่ละพื้นที่อีกด้วย ซึ่งความหมายของชื่อเหล่านี้ แปลได้ว่า กวางสวรรค์ หรือ ขจัดปัดเป่า 

เชื่อกันว่า ปี่เซียะ เป็นลูกตัวที่ 9 ของมังกร เป็นสัตว์ที่กินเก่งและไม่มีรูทวาร จึงไม่มีการขับถ่าย ในปลายยุคราชวงศ์โจว ตรงกับยุคชุนชิว มีการนำปี่เซียะมาใช้เป็นสัญลักษณ์โดยประดับเป็นรูปบนธงสำหรับการออกรบ โดยรวมในอดีตสันนิษฐานว่า ปีเซียะให้ความหมายในทางความกล้าหาญ การปกป้องคุ้มภัย และการต่อสู้เพื่อจะให้ได้มาซึ่งชัยชนะ 

นอกจากนี้แล้ว ปี่เซียะยังเป็นสัญลักษณ์ของการพิทักษ์และคุ้มครองทรัพย์สมบัติอีกด้วย อันเนื่องจากการที่เป็นสัตว์ที่กินอย่างเดียวไม่มีการขับถ่าย จึงมีการปั้นเป็นรูปปั้นเฝ้าหน้าท้องพระโรง ภายในพระราชวัง เช่น ฮ่องเต้ปูยี จักรพรรดิองค์สุดท้ายของราชวงศ์ชิงและประเทศจีน

ปัจจุบัน มีการบูชาปี่เซียะ โดยมักทำเป็นรูปเคารพของสัตว์ที่มีลักษณะดังกล่าวในลักษณะหมอบ และมักทำเป็นคู่กัน โดยจะตั้งวางให้สอดคล้องกับหลักฮวงจุ้ยด้วย อีกทั้งยังเป็นที่บูชาของนักพนัน ผู้ที่นิยมเสี่ยงโชคในลักษณะวัตถุมงคล จากการที่เป็นสัตว์ที่กินอย่างเดียวไม่มีถ่าย จึงเป็นสัญลักษณ์ของการเก็บทรัพย์ ซึ่งกาสิโนบางแห่งในประเทศจีน, มาเก๊า และฮ่องกง จะมีรูปปั้นปี่เซียะนี้อยู่ด้านหน้าด้วย

อ้างอิง
-------

1. ↑  ผีซิว ... สัตว์ในบันทึกโบราณ ตอนที่ 1
2. ↑  ปี่เซียะ (ผี่ชิว) วัตถุมงคลนิยม จากกระปุกดอตคอม

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**ปี่เซียะ**

* Pi Yao at World of Feng Shui.com
* Yao Changes in 2007 at Feng Shui Chinese.com
**พระยารัตนาธิเบศร์** บุคคลที่มีตัวตนจริงในประวัติศาสตร์ไทย เป็นขุนนางในปลายสมัย กรุงศรีอยุธยา ที่ได้เดินทางไปช่วยชาวบ้าน บางระจัน หล่อปืนใหญ่เพื่อสู้กับพม่า จากนั้นก่อนเสียกรุงศรีอยุธยาได้ไม่นานพระยารัตนาธิเบศร์ได้หนีไปพึ่งใบบุญ กรมหมื่นเทพพิพิธ หรือ **พระองค์เจ้าแขก** พระราชโอรสใน สมเด็จพระเจ้าอยู่หัวบรมโกศ เพื่อต่อสู้กับพม่าแต่ยังไม่ทันได้ต่อสู้ก็ถูกกองทัพพม่าตีแตกพ่ายที่ปากน้ำโยทะกาในการรบที่เรียกว่า การรบที่ปราจีนบุรี

ภายหลังจากเสียกรุงศรีอยุธยาแล้วกรมหมื่นเทพพิพิธได้เสด็จหนีไปตั้งมั่นและตั้งพระองค์เป็นอิสระที่ เมืองพิมาย ทำให้พระองค์มีพระสมัญญานามว่า **เจ้าพิมาย** โดยมีพระยารัตนาธิเบศร์ติดตามไปด้วยแต่หลังจากเจ้าพิมายพ่ายแพ้ต่อ สมเด็จพระเจ้าตากสินมหาราช พระยารัตนาธิเบศร์ก็หายสาบสูญไปโดยมิได้กล่าวถึงอีกคาดกันว่าอาจตายในสนามรบ ถูกประหารชีวิตหรืออาจหนีรอดไปได้

ในวัฒนธรรมร่วมสมัย
------------------

* อบ บุญติด ในภาพยนตร์ไทยเรื่อง ศึกบางระจัน เมื่อ พ.ศ. 2509
* วันชัย เผ่าวิบูลย์ ในละครโทรทัศน์ทาง ช่อง 7 เรื่อง ฟ้าใหม่ เมื่อ พ.ศ. 2547
* รวิชญ์ เทิดวงส์ ในละครโทรทัศน์ทาง ช่อง 3 เอชดี เรื่อง บางระจัน เมื่อ พ.ศ. 2558
* ภาค ภัทรพงษ์ และ เศรษฐา ศิระฉายา ในละครโทรทัศน์ทาง ช่อง 7 เรื่อง อตีตา เมื่อ พ.ศ. 2544 และ พ.ศ. 2559

อ้างอิง
-------
Diagram of explosive yield vs mushroom cloud height, illustrating the difference between 22 kiloton Fat Man and 15 megaton Castle Bravo explosions
**สมมูลทีเอ็นที** (อังกฤษ: TNT equivalent) เป็นวิธีวัดพลังงานที่ปลดปล่อยออกมาในการระเบิด ตันของทีเอ็นทีเป็นหน่วยพลังงานเทียบเท่ากับ 4.184 จิกะจูล ซึ่งประมาณเท่ากับปริมาณพลังงานที่ปลดปล่อยออกมาในการระเบิดทีเอ็นทีหนึ่งตัน เมกะตันเป็นหน่วยพลังงานเท่ากับ 4.184 พีตาจูล

กิโลตันและเมกะตันของทีเอ็นที เดิมใช้วัดอัตราพลังงานที่ปลดปล่อยออกมา และใช้วัดอำนาจทำลายล้างของอาวุธนิวเคลียร์ หน่วยนี้ถูกเขียนไว้ในสนธิสัญญาควบคุมอาวุธนิวเคลียร์หลายฉบับ และระบุอำนาจทำลายล้างเมื่อเทียบกับระเบิดธรรมดาอย่างทีเอ็นที ล่าสุด สมมูลทีเอ็นทีใช้อธิบายพลังงานที่ปลดปล่อยออกมาในเหตุการณ์ทำลายล้างสูงอื่น อาทิ การพุ่งชนของอุกกาบาต อย่างไรก็ตาม ทีเอ็นทีมิใช่ระเบิดตามแบบที่มีพลังงานมากที่สุด ตัวอย่างเช่น ไดนาไมต์มีความหนาแน่นของพลังงานมากกว่าทีเอ็นที 60%

ค่า
---

ทีเอ็นทีหนึ่งกรัมปลดปล่อยพลังงานออกมาหลังระเบิด 980-1,100 แคลอรี ในการนิยามทีเอ็นทีหนึ่งตัน จึงเทียบมาตรฐานอย่างไม่มีกฎเกณฑ์ โดยให้ 1,000 แคลอรี เท่ากับ 4,184 จูล นิยามนี้เป็นนิยามเก่า พลังงานของระเบิดโดยทั่วไปจะถูกคำนวณโดยใช้พลังงานการระเบิดงานอุณหพลศาสตร์ ซึ่งทีเอ็นทีถูกวัดอย่างแม่นยำที่ 1,120 แคลอรี/กรัม จากการทดลองเป่าลมมากครั้ง และโดยทฤษฎีแล้วคำนวณไว้ที่ 1,160 แคลอรี/กรัม

อ้างอิง
-------

1. ↑  Joules to Megatons Conversion Calculator
2. ↑  NIST Guide for the Use of the International System of Units (SI): Appendix B8—Factors for Units Listed Alphabetically
3. ↑  Cooper, Paul. *Explosives Engineering*, New York: Wiley-VCH, 1996, p. 406.
หน้านี้เป็นชื่อบุคคลจีน นามสกุลคือ *ปี้ (畢)*
**ปี้ เฉิน** เป็นข้าราชการภายใต้ขุนศึกโจโฉ ในช่วงปลาย ราชวงศ์ฮั่นตะวันออก

ประวัติ
-------

ปี้ เฉินเป็นชาวเมืองตังเป๋ง (東平郡 *ตงผิงจฺวิ้น*; ครอบคลุมบางส่วนของ มณฑลชานตงและมณฑลเหอหนานในปัจจุบัน) ในมณฑลกุนจิ๋ว (*เหยี่ยนโจฺว*) ราวปี ค.ศ. 191 เมื่อโจโฉขึ้นมามีตำแหน่งเป็นเจ้ามณฑลกุนจิ๋ว ได้รับปี้ เฉินมารับราชการในตำแหน่งเจ้าหน้าที่ผู้ช่วย (別駕 *เปี๋ยเจี้ย*) ต่อมาในปี ค.ศ. 194 เมื่อโจโฉยกทัพไปทำศึกกับโตเกี๋ยมเจ้ามณฑลชีจิ๋ว (*สฺวีโจฺว*) ผู้ใต้บังคับบัญชาของโจโฉได้แก่ เตียวเมา ตันก๋ง และคนอื่น ๆ ได้ก่อกบฏต่อโจโฉในมณฑลกุนจิ๋วและแปรพักตร์เข้ากับลิโป้ขุนศึกอีกคนหนึ่ง สมาชิกในตระกูลของปี้ เฉินถูกผู้แปรพักตร์จับกุม เมื่อโจโฉยกกลับมากุนจิ๋วเพื่อปราบกบฏและยึดดินแดนของตนคืน ได้บอกกับปี้ เฉินว่า "ข้าอนุญาตให้ท่านไปเข้ากับฝ่ายกบฏได้ เพราะครอบครัวของท่านถูกจับเป็นตัวประกัน" ปิ้ เฉินคุกเข่าก้มคำนับและยืนยันความภักดีของตนที่มีต่อโจโฉ โจโฉประทับใจความจริงใจของปี้ เฉินมากจนน้ำตาไหล อย่างไรก็ตาม ปี้ เฉินกลับผิดสัญญาในภายหลังเมื่อไปเข้าร่วมกับลิโป้ ต่อมาเมื่อปลายปี ค.ศ. 195 โจโฉเอาชนะลิโป้และยึดดินแดนในมณฑลกุนจิ๋วคืนมาได้ทั้งหมด ปี้ เฉินถูกกองกำลังของโจโฉจับเป็นได้ หลายคนเกรงว่าปี้ เฉินจะถูกโจโฉสั่งประหารชีวิต แต่โจโฉให้อภัยปี้ เฉินโดยกล่าวว่า "ผู้ที่แสดงความกตัญญูต่อบุคคลอันเป็นที่รักจะไม่จงรักภักดีต่อนายของตนได้อย่างไร นี่คือสิ่งที่ข้ากำลังมองหา" โจโฉจึงแต่งตั้งปี้ เฉินเป็นปลัด (相 *เซียง*) ของรัฐโลก๊ก (魯國 *หลู่กั๋ว*)

อ้างอิง
-------

1. ↑  (初，公為兖州，以東平畢諶為別駕。張邈之叛也，邈劫諶母弟妻子；公謝遣之，曰：「卿老母在彼，可去。」諶頓首無二心，公嘉之，為之流涕。旣出，遂亡歸。及布破，諶生得，衆為諶懼，公曰：「夫人孝於其親者，豈不亦忠於君乎！吾所求也。」以為魯相。) *จดหมายเหตุสามก๊ก* เล่มที่. 1.

* ตันซิ่ว. *จดหมายเหตุสามก๊ก* (ซันกั๋วจื้อ).
โครงสร้างของ RNA และเบส (ซ้าย)เทียบกับดีเอ็นเอ (ขวา)
**สมมติฐานโลกของ RNA** (RNA world hypothesis) เป็นข้อเสนอเกี่ยวกับโลกที่สิ่งมีชีวิตมีอาร์เอ็นเอเป็นสารพันธุกรรม ซึ่งต่างจากโลกปัจจุบันที่สิ่งมีชีวิตมีสารพันธุกรรมเป็นดีเอ็นเอ อาร์เอ็นเอนี้สามารถเก็บรักษาข้อมูลได้คล้ายดีเอ็นเอ และสามารถเร่งปฏิกิริยาได้เหมือนเอนไซม์ ทำให้อาร์เอ็นเอสามารถดำเนินการต่างๆในเซลล์ของสิ่งมีชีวิต หรือชีวิตก่อนเซลล์ได้ สมมติฐานนี้แสดงจุดกำเนิดของสิ่งมีชีวิตว่าเริ่มจากการเร่งปฏิกิริยาและเก็บข้อมูลด้วยอาร์เอ็นเอซึ่งเป็นวิวัฒนาการขั้นแรกของชีวิต 

จากสมมติฐานนี้ เซลล์ได้วิวัฒนาการมาใช้ดีเอ็นเอและโปรตีนในปัจจุบัน ดีเอ็นเอที่มีความคงตัวมากกว่าทำหน้าที่เก็บข้อมูลทางพันธุกรรม ในขณะที่โปรตีนซึ่งมีความยืดหยุ่นมากกว่าในการเร่งปฏิกิริยาเพราะมีความหลากหลายของกรดอะมิโนทำหน้าที่ในการเร่งปฏิกิริยาแทน สมมติฐานนี้เสนอว่า อาร์เอ็นเอในเซลล์ปัจจุบัน เช่น rRNA (RNA ในไรโบโซมที่ทำหน้าที่ในการสังเคราะห์โปรตีน) เป็นส่วนที่เหลืออยู่ของโลกของ RNA

แหล่งข้อมูลอื่น
---------------

* "The RNA world" (2001) เก็บถาวร 2006-06-14 ที่ เวย์แบ็กแมชชีน by Sidney Altman, on the Nobel prize website
* "Exploring the new RNA world" (2004) เก็บถาวร 2007-08-18 ที่ เวย์แบ็กแมชชีน by Thomas R. Cech, on the Nobel prize website
* "The Formation of the RNA World" เก็บถาวร 2012-03-01 ที่ เวย์แบ็กแมชชีน by James P. Ferris
* "Exploring Life's Origins: a Virtual Exhibit"
* เก็บถาวร 2011-06-08 ที่ เวย์แบ็กแมชชีน HHMI bulletin
*
**ปี่พาทย์ออกสิบสองภาษา** เป็นรูปแบบการบรรเลงดนตรีไทยอย่างหนึ่ง บรรเลงด้วยวงปี่พาทย์ไม้แข็งโดยบรรเลงเพลงสำเนียงภาษาต่าง ๆ ติดต่อกันไปแต่ไม่ต้องครบสิบสองภาษาก็ได้ คาดว่าได้รับอิทธิพลมาจากการสวดคฤหัสถ์ในงานศพ

ที่มาของเพลงสิบสองภาษา
----------------------

เพลงไทยที่ได้รับอิทธิพลจากต่างชาติมีมาตั้งแต่สมัยกรุงศรีอยุธยา โดยชื่อเพลงเหล่านี้มักใช้ชื่อตามภาษาเดิม เช่นเพลงเนรปาตี ปะตง มัดตรำ บ้าระบุ่น จนเข้าสู่สมัยกรุงรัตนโกสินทร์จึงมีการนำเพลงเหล่านี้มาปรับปรุงทำนองและตั้งชื่อเพลงที่ปรับปรุงใหม่ด้วยการนำชื่อชนชาติที่เป็นเจ้าของสำเนียงนั้นมานำหน้า เช่น ลาวเจริญศรี เขมรพระประทุม จีนหลวง เป็นต้น

เมื่อเพลงสำเนียงภาษาต่าง ๆ มีมากขึ้น นักดนตรีไทยจึงนำเพลงออกภาษาเล่านั้นมาบรรเลงติดต่อกันเป็นชุด โดยเริ่มจากเพลงสำเนียงไทยแล้วตามด้วยสำเนียงลาว เขมร มอญ พม่า ไปเรื่อย ๆ จนถึงฝรั่งเป็นชาติสุดท้าย ใช้เวลาราว 1 ชั่วโมง นิยมเล่นในงานศพเพื่อให้มีความสนุกสนานเร้าใจ บางครั้งจะมีจำอวดหรือตลกออกมาแสดงท่าทางตามชนชาติต่าง ๆ ด้วย การเล่นนี้เรียกว่าสิบสองภาษาแต่ไม่จำเป็นต้องออกภาษา 12 สำเนียง จะบรรเลงมากกว่าหรือน้อยกว่าก็ได้ เพราะเลข 12 เป็นจำนวนศักดิ์สิทธิ์ตามความเชื่อของคนโบราณ เช่นใช้ว่าพระเจ้าแผ่นดินมี 12 ท้องพระคลัง พ่อค้าวานิชจาก 12 ชาติภาษา 12 นักษัตร โดยไม่ได้สื่อถึงการใช้เป็นจำนวนนับ

ตัวอย่างเพลงออกสิบสองภาษา
-------------------------

เพลงออกสิบสองภาษามักเริ่มด้วยเพลงภิรมย์สุรางค์สามชั้นก่อน แล้วจึงออกเพลงภาษา

1. ออกภาษาไทย : เพลงกราวนอก กราวกลาง กราวแขกเงาะ
2. ออกภาษาจีน : เพลงจีนขิมเล็ก จีนฮ่อแห่ จีนไจ้ยอ
3. ออกภาษาเขมร : เขมรพระประทุม เขมรเหลือง เขมรเร็ว ตะลุงบ้องตัน
4. ออกภาษาลาว : ลาวเดินดง ลาวเฉียง
5. ออกภาษาแขก : แขกยิงนก สร้อยลพบุรี
6. ออกภาษาชวา : บูเซ็นด๊อก กะหรัดรายา
7. ออกภาษามอญ : พญาลำพอง มอญท่าอิฐ
8. ออกภาษาพม่า : พม่าบ้าบ่น พม่ารำขวาน พม่าทุงเล
9. ออกภาษาญวน : ญวนหวังเด่ ญวนทอดแห
10. ออกภาษาฝรั่ง : ฝรั่งเดินทัพ (มาร์ชชิ่งทรูจอร์เจีย) ฝรั่งยีเฮ็ม

ปิดท้ายด้วยเพลงแขกบรเทศสองชั้น

อ้างอิง
-------

* สุจิตต์ วงษ์เทศ. คำนำเสนอ ใน ลาวดวงเดือน วังท่าเตียน. กทม. มติชน. 2548 หน้า (18) - (19)
* สุจิตต์ วงษ์เทศ. ศิลปะและวัฒนธรรมร่วมของอาเซียน. กทม. หอศิลปวัฒนธรรมแห่งกรุงเทพมหานคร. 2556

| * ด
* ค
* ก
ประเภทเพลงไทยเดิม |
| --- |
| เพลงหน้าพาทย์ เพลงโหมโรง เพลงเถา เพลงเรื่อง เพลงภาษา เพลงเดี่ยว เพลงตับ เพลงใหญ่ เพลงหางเครื่อง เพลงลา |
ในสถิติศาสตร์อนุมาน คำว่า "**สมมุติฐานว่าง**" (อังกฤษ: null hypothesis) ปกติหมายถึงประพจน์ทั่วไปหรือฐานะโดยปริยายว่าไม่มีความสัมพันธ์ระหว่างสองปรากฏการณ์ที่วัด หรือไม่มีความแตกต่างในกลุ่ม การปฏิเสธหรือหักล้างสมมุติฐานว่าง หรือคือสรุปว่ามีเหตุผลเชื่อได้ว่ามีความสัมพันธ์ระหว่างสองปรากฏการณ์ เป็นงานศูนย์กลางของการปฏิบัติวิทยาศาสตร์สมัยใหม่ และกำหนดเกณฑ์แม่นยำสำหรับการปฏิเสธสมมุติฐานหนึ่ง

โดยทั่วไปสันนิษฐานว่าสมมุติฐานว่างว่าเป็นจริงจนหลักฐานชี้เป็นอื่น ในวิชาสถิติศาสตร์ มักย่อเป็น ***H*0**

มโนทัศน์สมมุติฐานว่างใช้แตกต่างกันในแนวเข้าสู่การอนุมานเชิงสถิติสองอย่าง ในแนวเข้าสู่การทดสอบนัยสำคัญของโรนัลด์ ฟิชเชอร์ (Ronald Fisher) จะปฏิเสธสมมุติฐานว่างบนพื้นฐานข้อมูลซึ่งไม่น่าเป็นไปได้อย่างสำคัญว่าสมมุติฐานว่างเป็นจริง แต่ไม่มีการยอมรับหรือพิสูจน์สมมุติฐานว่าง แบบนี้คล้ายกับการพิจารณาคดีอาญา ซึ่งสันนิษฐานว่าจำเลยเป็นผู้บริสุทธิ์ (ไม่ปฏิเสธสมมุติฐานว่าง) จนกว่างถูกพิสูจน์ว่ามีความผิด (ปฏิเสธสมมุติฐานว่าง) นอกเหนือจากข้อสงสัยอันมีเหตุผล (มีนัยสำคัญทางสถิติ)

ในแนวเข้าสู่การทดสอบสมมุติฐานของเจอร์ซี เนย์แมน (Jerzy Neyman) และอีกอน เพียร์สัน (Egon Pearson) สมมุติฐานว่างจะขัดแย้งกับสมมุติฐานทางเลือก และสมมุติฐานทั้งสองมีความต่างกันบนพื้นฐานของข้อมูล โดยมีอัตราความผิดพลาดแน่นอน

ผู้สนับสนุนแนวเข้าสู่ทั้งสองต่างวิจารณ์กันและกัน ทว่า ปัจจุบันแนวเข้าสู่ผสมมีการใช้แพร่หลายและปรากฏในตำรา แต่แนวเข้าสู่ผสมก็ถูกวิจารณ์ว่าไม่ถูกต้องและไม่ปะติดปะต่อ

อ้างอิง
-------

1. ↑  Everitt, Brian (1998). *The Cambridge Dictionary of Statistics*. Cambridge, UK New York: Cambridge University Press. ISBN 0521593468.

แหล่งข้อมูลอื่น
---------------

* HyperStat Online: Null hypothesis
ระวังสับสนกับ ความแผ่รังสี หรือ สภาพเปล่งรังสี
**ความเปล่งรังสี** (radiant exitance หรือ radiant emittance) เป็นปริมาณทางกายภาพที่แสดงความเข้มพลังงานจากการแผ่รังสีบนพื้นผิวของแหล่งกำเนิดรังสี นั่นคือ เป็นปริมาณของพลังงานต่อหน่วยเวลาและพื้นที่ หน่วย SI ที่ใช้คือวัตต์ต่อตารางเมตร (สัญลักษณ์: W m-2)

ความรับอาบรังสี ก็มีหน่วยเหมือนกันกับความเปล่งรังสี แต่ความรับอาบรังสีเป็นการวัดที่ตัววัตถุที่ถูกส่องสว่าง ส่วนความเปล่งรังสีเป็นการวัดที่แหล่งกำเนิดแสง เมื่อวัตถุที่ถูกส่องสว่างเกิดการสะท้อนหากความสะท้อนเท่ากับ 1 ความรับอาบรังสีจะมีค่าเท่ากับความเปล่งรังสี ตัวอย่างเช่น เมื่อใช้เสาอากาศแบบพาราโบลาเป็นเครื่องส่งสัญญาณ พลังงานที่แผ่ออกมาจะกระทบกับแผ่นสะท้อนแสงหนึ่งครั้งและถูกแผ่ออกจากตรงนั้น ความเปล่งรังสีและความรับอาบรังสีอาจถูกเรียกรวมกันว่า **ความหนาแน่นฟลักซ์รังสี** (radiant flux density)

ภาพรวม
------

เมื่อ Φ(*Δσ*) เป็นฟลักซ์การแผ่รังสีที่ปล่อยออกมาจากพื้นที่ขนาดเล็ก *Δσ* บนพื้นผิวของแหล่งกำเนิดรังสี ความเปล่งรังสีจะนิยามโดย

{\displaystyle R=\lim \_{\Delta \sigma \to 0}{\frac {\Phi (\Delta \sigma )}{\Delta \sigma }}={\frac {d\Phi }{d\sigma }}}

ให้เวกเตอร์แนวฉาก ณ จุดหนึ่งบนพื้นผิวของแหล่งกำเนิดรังสีเป็น **n**' และให้ความแผ่รังสีจากจุดนั้นในทิศทาง **r** เป็น *L* แล้วความเปล่งรังสีจะคำนวณได้เป็น

{\displaystyle R=\int ({\hat {\boldsymbol {r}}}\cdot {\boldsymbol {n}}')\,L\,d\omega }

โดย *ω* คือมุมตันในซีกด้านนอกของพื้นผิวแหล่งกำเนิด ในกรณีที่ความแผ่รังสี *L* ไม่ขึ้นอยู่กับทิศทาง จะได้ว่า *R*=π*L*
**ณัฐชไม ถนอมบูรณ์เจริญ** (ชื่อเล่น ใหญ่) เป็นนักธุรกิจชาวไทย ปัจจุบันเป็นประธานกรรมการบริษัท คาราบาวกรุ๊ป จำกัด (มหาชน) 

จากข้อมูล *วารสารการเงินธนาคาร* ฉบับเดือนธันวาคม 2564 เป็นบุคคลที่ครอบครองสินทรัพย์จากหุ้นเป็นอันดับ 9 ของประเทศไทย หรือมีมูลค่า 25,200 ล้านบาท นิตยสาร *ฟอบส์ประเทศไทย* ให้ณัฐชไมเป็นบุคคลที่ร่ำรวยที่สุดในประเทศไทยอันดับ 28 มีทรัพย์สิน 4.08 หมื่นล้านบาท จากข้อมูล ณ วันที่ 3 เมษายน พ.ศ. 2563 ซึ่งจากข้อมูลดังกล่าว ถือเป็นผู้หญิงที่รวยที่สุดในไทย

ประวัติ
-------

ณัฐชไมจบการศึกษาระดับปริญญาตรีจากคณะศึกษาศาสตร์ มหาวิทยาลัยศิลปากร ระดับปริญญาโทจากคณะพาณิชยศาสตร์และการบัญชี มหาวิทยาลัยธรรมศาสตร์ เริ่มต้นการทำธุรกิจหลังจากแยกตัวออกมาจากธุรกิจผู้ให้บริการทางการเงินของครอบครัว เพื่อทำธุรกิจอสังหาริมทรัพย์ร่วมกับเสถียร เศรษฐสิทธิ์ซึ่งเป็นเพื่อนของพี่ชาย แต่ต่อมาได้เลิกกิจการเพราะปัญหาธุรกิจ

จนเมื่อ พ.ศ. 2542 ได้ก่อตั้งโรงเบียร์เยอรมันตะวันแดงซึ่งเป็นทั้งโรงเบียร์ขนาดเล็กและร้านอาหาร ถัดมา 2 ปี ได้ร่วมกับแอ๊ด คาราบาวเพื่อเจาะตลาดเครื่องดื่มบำรุงกำลังทำแบรนด์สินค้าคาราบาวแดง ได้จัดตั้งบริษัท คาราบาวตะวันแดง จำกัด เมื่อวันที่ 22 สิงหาคม พ.ศ. 2544 เพื่อประกอบธุรกิจหลักในการผลิตและจำหน่ายเครื่องดื่มบำรุงกำลังคาราบาวแดง โดยมีทุนจดทะเบียนจำนวน 1 ล้านบาท โดยเครื่องดื่มบำรุงกำลังภายใต้เครื่องหมายการค้า *คาราบาวแดง* เข้าสู่ตลาดในประเทศไทยเมื่อวันที่ 28 ตุลาคม พ.ศ. 2545 จากนั้นได้ตั้งบริษัท คาราบาวกรุ๊ป จำกัด (มหาชน) ขึ้นเมื่อวันที่ 8 กรกฎาคม พ.ศ. 2557 และนำบริษัทฯ เข้าจดทะเบียนในตลาดหลักทรัพย์เมื่อวันที่ 21 พฤศจิกายน พ.ศ. 2557

เมื่อวันที่ 13 พฤษภาคม พ.ศ. 2565 คาราบาวกรุ๊ปได้แต่งตั้งณัฐชไม ขึ้นรับตำแหน่งประธานกรรมการบริษัทแทนเสถียร เศรษฐสิทธิ์ ที่ได้ลาออกจากตำแหน่งประธานกรรมการ

ชีวิตส่วนตัว
------------

ด้านชีวิตส่วนตัว ณัฐชไมมีน้องสาวฝาแฝดชื่อ วงดาว ถนอมบูรณ์เจริญ มีลูกสาว 2 คน อายุห่างกัน 4 ปี คนโตคือ ณัฐชนก วงษ์สวัสดิ์ อยู่ฝ่ายขายที่คาราบาวกรุ๊ป ส่วนน้องสาวคนเล็กคือ กิตติมา วงษ์สวัสดิ์ เป็นผู้อำนวยการสำนักประธานเจ้าหน้าที่บริหาร บริษัท คาราบาวตะวันแดง จำกัด (สมรสกับนักแสดง ชัยพล จูเลียน พูพาร์ต)

อ้างอิง
-------

1. ↑  "เปิดพอร์ต 10 อันดับเศรษฐีหุ้นไทยปี 64 'สารัชถ์ รัตนาวะดี' ครองแชมป์ 3 ปีซ้อน รวย 1.7 แสนล้านบาท". เวิร์กพอยต์.
2. 1 2  "ณัฐชไม ถนอมบูรณ์เจริญ". ฟอบส์ประเทศไทย.
3. ↑  "คุณณัฐชไม ถนอมบูรณ์เจริญ ขึ้นแท่นผู้หญิงที่รวยสุดในไทย". ลงทุนเกิร์ล.
4. ↑  "แบบแสดงรายการข้อมูลประจำปี (แบบ 56-1) สิ้นสุดวันที่ 31 ธันวาคม 2559" (PDF). บริษัท คาราบาวกรุ๊ป จำกัด (มหาชน).
5. ↑  "แม่-ลูกคาราบาว อิสระบนความรับผิดชอบ". โพสต์ทูเดย์.
6. ↑  "รู้จัก 3 อภิมหาเศรษฐีหน้าใหม่ ประจำปี 2560 (ตอนที่ 2)".
7. ↑  "ณัฐชไม ถนอมบูรณ์เจริญ ผู้หญิงที่รวยที่สุดในเมืองไทย ประธานบมจ.คาราวบาวกรุ๊ป คนใหม่". marketeeronline.
8. ↑  "วงดาว ถนอมบูรณ์เจริญ". เฮลโล.
9. ↑  "เปิดชีวิตสาวเก่ง 'เมษา – กิตติมา วงษ์สวัสดิ์' ว่าที่เจ้าสาว 'นิว – ชัยพล'". เฮลโล.
**ไอซ์เบียร์** (Ice beer) เป็นเบียร์ที่หลังจากเสร็จสิ้นกระบวนการหมักแล้ว เบียร์จะได้รับการทำให้เย็นจนน้ำเริ่มแข็งตัวเป็นเกล็ด ในขณะที่แอลกอฮอล์ซึ่งมีอุณหภูมิของการเยือกแข็งที่ต่ำกว่านั้นยังอยู่ในสถานะของเหลว แล้วจึงกรองเอาเกล็ดน้ำแข็งออกเหลือส่วนที่เป็นของเหลว จึงได้เบียร์ที่มีแอลกอฮอล์เข้มข้นกว่า แต่เบียร์นั้นจะสูญเสียรสชาติเนื่องจากยีสต์และส่วนโปรตีนต่าง ๆ นั้นจะถูกกรองออกไปกับน้ำแข็งด้วย

ไอซ์เบียร์นั้นได้ใช้เพื่อเป็นจุดขายในตลาดเบียร์ ในลักษณะเดียวกับ ไลท์เบียร์ ซึ่งประสบผลสำเร็จก่อนหน้านี้ แต่ในการผลิตบริษัทต่าง ๆ ได้ใช้ทางลัดในการผลิด โดยทำให้เบียร์แข็งตัว แล้วก็ปล่อยให้เกล็ดน้ำแข็งละลาย ก่อนที่จะดำเนินการตามกระบวนการปกติ จึงทำให้ชื่อของเบียร์นั้นเสียภาพพจน์ในสายตาของผู้บริโภค ซึ่งทำให้เบียร์ชนิดนี้ไม่ค่อยประสบผลสำเร็จทางการตลาดเท่าที่ควร

เป็นเรื่องเล่าลือกันว่า ไอซ์เบียร์นั้นคิดค้นขึ้นโดยไม่ได้ตั้งใจในระหว่างงานฉลอง ออคโทเบอร์เฟสต์ (Oktoberfest) ในเยอรมนี โดยในปีหนึ่งซึ่งมีอากาศเย็นเป็นพิเศษทำให้ บ็อคเบียร์ ซึ่งเป็นเบียร์ที่ใช้ในงานฉลองนั้นแข็งตัว ซึ่งผู้ดื่มได้สังเกตถึงรสชาติที่แตกต่างนี้ และ เรียกเบียร์นี้ว่า Eisbock
**ชนชั้นกลาง** (อังกฤษ: middle class) เป็นชนชั้นของประชาชนที่อยู่ตรงกลางในลำดับชั้นทางสังคม คำนี้มักมีความกำกวมว่านิยามในแง่ใด ระหว่างอาชีพ รายได้ การศึกษาหรือสถานภาพทางสังคม ไม่ว่าผู้ใดเป็นผู้นิยามมักได้รับเลือกเพราะมีความหมายโดยนัยทางการเมืองทิ้งสิ้น นักเขียนฝ่ายซ้ายนิยมใช้คำว่า "ชนชั้นทำงาน" (working class) ที่มีสถานภาพต่ำกว่า นักทฤษฎีสังคมสมัยใหม่ และโดยเฉพาะอย่างยิ่ง นักเศรษฐศาสตร์ ต่างนิยามและนิยามใหม่ซึ่งคำว่า "ชนชั้นกลาง" เพื่อให้บรรลุเป้าหมายทางสังคมหรือการเมืองของพวกตน

ในระบบทุนนิยม แรกเริ่ม "ชนชั้นกลาง" หมายความถึง ชนชั้นกระฎุมพี (bourgeoisie) ต่อมา เมื่อมีการแบ่งแยกชนชั้นมากขึ้นเมื่อสังคมทุนนิยมเกิดการพัฒนา คำนี้เป็นไวพจน์กับคำว่า ชนชั้นนายทุนน้อย (petite bourgeoisie)

มาตราทั่วไปสำหรับใช้วัดชนชั้นกลางแตกต่างกันตามวัฒนธรรม ในแง่หนึ่ง อาจมองในแง่สถานภาพทางสังคมและเศรษฐกิจเป็นหลัก บทนิยามอย่างแคบหนึ่งจำกัดชนชั้นกลางว่าอยู่ 20% ตรงกลางของบันไดรายได้ของชาติ (คือ เปอร์เซ็นไทล์ที่ 40–60%) การจำแนกหมวดอย่างกว้างนับรวมทั้งหมดยกเว้นประชาชนที่ยากจนที่สุด 20% และร่ำรวยที่สุด 20% บางทฤษฎีอย่าง "ปฏิทรรศน์ผลประโยชน์" ใช้กลุ่มสิบและข้อมูลการกระจายความมั่งคั่งเพื่อตัดสินขนาดและสัดส่วนความมั่งคั่งของชนชั้นกลาง

มีการเติบโตของชนชั้นกลางทั่วโลกอย่างมีนัยสำคัญ ในเดือนกุมภาพันธ์ 2552 ดิอีโคโนมิสต์ ยืนยันว่าประชากรกว่ากึ่งหนึ่งของโลกจัดเป็นชนชั้นกลาง เนื่องจากการเติบโตอย่างรวดเร็วของชนชั้นกลางในประเทศกำลังพัฒนา ลักษณะของชนชั้นกลางคือมีรายได้ที่หักค่าใช้จ่ายพื้นฐาน (discretionary income) พอสมควร จึงไม่ต้องอยู่แบบอดมื้อกินมื้อแบบคนยากจน และนิยามว่าเป็นรายได้เหลือตั้งแต่ประมาณหนึ่งในสามขึ้นไปสำหรับการใช้จ่ายอย่างอื่นนอกจากค่าอาหารและที่อยู่อาศัยพื้นฐาน

อ้างอิง
-------

1. ↑
2. ↑  Baizidi, Rahim (2019-07-17). "Paradoxical class: paradox of interest and political conservatism in middle class". *Asian Journal of Political Science*. **0**: 1–14. doi:10.1080/02185377.2019.1642772. ISSN 0218-5377.
3. ↑  
Parker, John (12 February 2009). "Special report: Burgeoning bourgeoisie". *The Economist* (ตีพิมพ์ 13 February 2009). สืบค้นเมื่อ 13 December 2009.
**แอร์แคนาดา เที่ยวบินที่ 143** หรือที่เรียกกันว่า **เครื่องร่อนกิมลี่** (อังกฤษ: Gimli Glider) เป็นเที่ยวบินภายในประเทศแคนาดาในเส้นทางมอนทรีอัลสู่เอ็ดมอนตัน เมื่อวันที่ 23 กรกฎาคม 2526 แต่หลังจากบินได้เพียงไม่กี่นาที น้ำมันของเครื่องเกิดหมดขณะที่กำลังบินอยู่ ทำให้เครื่องยนต์ดับทั้ง 2 ตัว จนนักบินตัดสินใจขับเครื่องบินแบบเครื่องร่อน และลงจอดฉุกเฉินที่สนามบินกิมลี่ในเมืองมานิโตบาได้สำเร็จ ทั้ง 69 คนบนเครื่องรอดชีวิตทั้งหมด

เหตุการณ์
---------

บ่ายวันที่ 23 กรกฎาคม 2526 เครื่องบิน โบอิง 767-200 ของสายการบิน แอร์แคนาดา เที่ยวบินที่ 143 พร้อมผู้โดยสาร 61 คน และลูกเรือ 8 คน บินจาก ท่าอากาศยานนานาชาติมอนทรีอัล ปิแอร์ อิลเลียต ทรูโด ในมอนทรีอัลไปยังท่าอากาศยานนานาชาติเอ็ดมินตันเมืองเอ็ดมอนตัน ขณะที่บินไปได้ครึ่งทาง ที่ความสูง 41,000 ฟุต น้ำมันก็เกิดหมดกลางอากาศ ท่ามกลางความงงงวยของเหล่านักบิน เมื่อเครื่องยนต์ค่อยๆ ดับไปทีละตัว นักบินจึงตัดสินใจว่าจะลงจอดฉุกเฉินที่สนามบินเมืองวินนิเพกซึ่งใกล้ที่สุด โดยหวังว่าเครื่องยนต์ที่เหลืออยู่คงพอช่วยพยุงให้ไปถึงสนามบินได้
มิหนำซ้ำ เครื่องยนต์ทั้งหมดเกิดดับสนิท ถึงตอนนี้สนามบินวินนิเพกอยู่ไกลเกินเกินกว่าจะไปถึงเสียแล้ว เวลาก็เหลือน้อยนิด เครื่องบินใหม่เอี่ยมหนัก 120 ตัน ราคา 40 ล้านดอลลาร์ กำลังร่วงลงด้วยความเร็ว 600 เมตร/นาที กัปตันโรเบิร์ต (บ๊อบ) เพียร์สัน และนักบินที่หนึ่ง เมาริซ ควินทอล ต่างพากันหาสถานที่ที่พอจะลงจอดได้ใกล้ที่สุด จนพบสนามบินเก่าแห่งหนึ่งในเมืองกิมลี่ ซึ่งตอนนี้แปลงร่างไปเป็นสนามแข่งรถ ถึงมันจะอยู่ห่างออกไปเป็นร้อยไมล์ แต่พวกเขาก็ไม่มีทางเลือกอื่น จำต้องลองเสี่ยงดวงสักครั้ง
แม้กัปตันเพียร์สันจะเป็นนักเล่นเครื่องร่อนมือฉมัง จึงมีทักษะที่จะช่วยแก้ปัญหาเฉพาะหน้านี้ได้ ทว่า ขณะนั้นในสนามแข่งรถกำลังจัดงานวันครอบครัว ผู้คนกำลังตั้งโต๊ะปิคนิคกันอย่างสนุกสนาน ชาวบ้านตาดำๆ หารู้ไม่ว่า อีกไม่กี่อึดใจกำลังจะเกิดเรื่องลุ้นระทึกเกิดขึ้นในระยะประชิดตัว
กัปตันเพียร์สันบังคับเครื่องบินที่ตอนนี้กลายสภาพเป็นเครื่องร่อนไร้เครื่องยนต์ร่อนลงสนามบินกิมลี่อย่างทุลักทุเล ท่ามกลางผู้มาปิคนิคที่แตกฮือหนีตายกันจ้าละหวั่น แต่ถึงกระนั้นก็มีเพียงผู้ได้รับบาดเจ็บ 10 คน

สาเหตุ
------

ผลจากการสอบสวนพบว่า เครื่องบินใหม่เอี่ยมนี้เป็นลำแรกของแอร์แคนาดา ที่เปลี่ยนหน่วยเติมน้ำมันจาก "แกลลอน/ปอนด์" มาเป็น "ลิตร/กิโลกรัม" และตอนที่มาตรคำนวณระดับน้ำมันด้วยคอมพิวเตอร์ก็เกิดเสีย แถมยังเป็นเครื่องรุ่นแรกที่ไม่ต้องมีวิศวกรประจำขึ้นบินไปกับเครื่องด้วย ทำให้นักบินและช่างซ่อมบำรุงต้องช่วยกันจิ้มเครื่องคิดเลขเพื่อคำนวณเปลี่ยนหน่วยน้ำมันกันเอง ด้วยความงงจึงคำนวณผิดด้วยกันทั้งคู่
นี่ยังนับว่าโชคดีมากที่ไม่มีใครต้องเสียชีวิตจากเหตุการณ์นี้

เครื่องบินและกัปตันเพียร์สัน
----------------------------

แต่หลังจากนั้นมา เครื่องบินเครื่องนี้ก็เลยมีชื่อเล่นว่า "เครื่องร่อนกิมลี่" มาจนทุกวันนี้ และยังถูกใช้ต่อมาจนถึงปี 2551 และปี 2556 เพิ่งนำออกมาประมูลขาย กัปตันเพียร์สันได้รับการยกย่องในฝีมือร่อนเครื่องบิน เพราะหลังจากนั้น มีนักบินหลายคนลองจำลองสถานการณ์นี้กับคอมพิวเตอร์ฝึกบิน พบว่า ไม่มีใครลงจอดได้อย่างปลอดภัยเหมือนกับที่เขาทำได้เลย
ฤษียาชญวัลกยะถวายคำสอนแก่พระเจ้าชนก รูป ณ วิหารแห่งหนึ่งในเมืองราเมศวรัม รัฐทมิฬนาฑู ประเทศอินเดีย
พระเจ้าชนกรับเสด็จพระเจ้าทศรถก่อนเริ่มงานเสกสมรสของสีดาและพระราม ภาพวาดราว ค.ศ. 1700–10
**ชนก** (สันสกฤต: जनक) เป็นกษัตริย์แห่งรัฐวิเทหะซึ่งตั้งอยู่ระหว่างฝั่งตะวันออกของแม่น้ำคัณฑกี ฝั่งตะวันตกของแม่น้ำมหานันทา และฝั่งเหนือของแม่น้ำคงคา

พระองค์ทรงได้รับยกย่องว่า เป็นแบบอย่างของกษัตริย์ที่ไม่ยึดติดกับลาภยศศฤงคาร แม้จะทรงครองความมั่งคั่งและสุขสบายมากยิ่งก็ตาม พระองค์ยังสนพระทัยในปรัชญาทางจิตวิญญาณ และไม่ผูกพันพระองค์กับมายาคติทางโลก เอกสารโบราณระบุว่า พระองค์ทรงมีปฏิสัมพันธ์กับนักพรตนักบวชมากมาย เช่น อัษฏาวกระ และสุลาภะ วรรณกรรมระบุว่า พระองค์มีพระธิดาบุญธรรมนามว่า สีดา นอกจากนี้ เมืองชนกปุระในประเทศเนปาลปัจจุบันตั้งชื่อตามพระนามของพระองค์

ในวรรณกรรมสมัยพระเวท
--------------------

วรรณกรรมสมัยพระเวทตอนปลาย เช่น *ศตปถพราหมณะ* และ *พฤหทารัณยกอุปนิษัท* ระบุว่า มีกษัตริย์นักปราชญ์พระองค์หนึ่งครองรัฐวิเทหะในราวศตวรรษที่ 7 ก่อนคริสตกาล มีพระนามว่า ชนก มีพระเกียรติยศเลื่องลือเพราะเหตุที่ได้ทรงอุปถัมภ์วัฒนธรรมและปรัชญาพระเวท ราชสำนักของพระองค์เป็นศูนย์กลางแห่งภูมิปัญญาเพราะอุดมด้วยฤษี ที่มีชื่อเสียงเช่น ฤษียาชญวัลกยะ ในรัชกาลของพระองค์ รัฐวิเทหะได้เป็นศูนย์กลางหลักทางการเมืองและวัฒนธรรมแห่งอนุทวีปอินเดีย

ในวรรณกรรม
----------

ในวรรณกรรมเรื่อง *รามายณะ* สีดา เจ้าหญิงแห่งรัฐวิเทหะ และมเหสีของพระรามแห่งรัฐโกศล มีพระบิดานามว่า ชนก ส่วน *อัษฏาวกรคีตา* ระบุถึงปฏิสัมพันธ์ของพระองค์กับนักพรตอัษฎาวกระ

ดูเพิ่ม
-------

* ประวัติศาสตร์ภูมิภาคมิถิลา
* ชาวไมถิลี

อ้างอิง
-------

### เชิงอรรถ

1. ↑  Jha, M. (1997). "Hindu Kingdoms at contextual level". *Anthropology of Ancient Hindu Kingdoms: A Study in Civilizational Perspective*. New Delhi: M.D. Publications Pvt. Ltd. pp. 27–42.
2. ↑  Mishra, V. (1979). *Cultural Heritage of Mithila*. Allahabad: Mithila Prakasana. p. 13. สืบค้นเมื่อ 28 December 2016.
3. ↑  Raychaudhuri 2006, p. 44.
4. ↑  Raychaudhuri 2006, pp. 41–52.
5. ↑  Michael Witzel (1989), *Tracing the Vedic dialects* in *Dialectes dans les litteratures Indo-Aryennes* ed. Caillat, Paris, 97–265.
6. ↑  Vanita, Ruth (2009). "Full of God:Ashtavakra and ideas of Justice in Hindu Text". *Religions of South Asia*. **3** (2). คลังข้อมูลเก่าเก็บจากแหล่งเดิมเมื่อ 2019-03-02. สืบค้นเมื่อ 22 February 2017.
7. ↑  Mukerjee, Radhakamal (1971). *The song of the self supreme (Aṣṭāvakragītā): the classical text of Ātmādvaita by Aṣṭāvakra*. Motilal Banarsidass Publ. ISBN 978-81-208-1367-0.

### บรรณานุกรม

* *Dictionary of Hindu Lord and Legend* (ISBN 0-500-51088-1) by Anna Dhallapiccola
* Raychaudhuri, Hemchandra (2006), *Political History of Ancient India*, Cosmo Publications, ISBN 81-307-0291-6
**ปลาปากแตร** (อังกฤษ: Painted flute mouth, Chinese trumpetfish; ชื่อวิทยาศาสตร์: *Aulostomus chinensis*) ปลาทะเลชนิดหนึ่ง ในวงศ์ปลาปากแตร (Aulostomidae)

มีลำตัวยาว มีปากยาวและใหญ่ ครีบหางรูปพลั่วมีจุดสีดำขนาดเล็ก 2 จุด ตอนปลายไม่มีแส้ยื่นยาวออกไป สีลำตัวมีหลากหลายทั้งสีเหลืองและสีเทาอ่อน มีความยาวได้ถึง 80 เซนติเมตร แต่พบโดยเฉลี่ย 60 เซนติเมตร

พบกระจายพันธุ์ในมหาสมุทรแปซิฟิก แถบอินโด-แปซิฟิก พบตั้งแต่ฮาวาย, แอฟริกาตะวันออกจนถึงทะเลญี่ปุ่น อาศัยอยู่บริเวณแนวปะการังที่มีน้ำค่อนข้างใส เช่น บริเวณหมู่เกาะที่อยู่ห่างจากชายฝั่ง กินกุ้งและปลาขนาดเล็กเป็นอาหาร ล่าเหยื่อโดยการว่ายน้ำตัวแนบติดไปกับปลาอื่น เช่น ปลาเก๋า เพื่อเข้าใกล้เหยื่อ ในเวลากลางคืน พบได้ที่ระดับความลึกตั้งแต่ 3 เมตร จนถึงความลึกมากกว่า 100 เมตร ไม่ได้ใช้เป็นปลาเศรษฐกิจ แต่มีความสำคัญในการเลี้ยงเป็นปลาสวยงาม ในน่านน้ำไทยพบได้ที่ เกาะยาง, เกาะราวี จังหวัดสตูล เป็นต้น

อ้างอิง
-------

1. ↑  จาก itis.gov (อังกฤษ)
2. ↑  "ปลาปากแตร". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2012-08-06.
3. ↑  Trumpetfishes, Family Aulostomidae: (อังกฤษ)

คอมมอนส์ มีภาพและสื่อเกี่ยวกับ:  
**ปลาปากแตร**

แหล่งข้อมูลอื่น
---------------

* จาก Fishbase.org (อังกฤษ)

 ข้อมูลที่เกี่ยวข้องกับ Aulostomus chinensis ที่วิกิสปีชีส์
**โรงเรียนเทศบาล ๑ (เอ็งเสียงสามัคคี)** เป็นโรงเรียนในสังกัดเทศบาลนครหาดใหญ่ เปิดสอนจนถึงระดับชั้นมัธยมศึกษาตอนปลาย

ประวัติของโรงเรียน
------------------

โรงเรียนเทศบาล ๑ เอ็งเสียงสามัคคี ถือกำเนิดจากท่านหลี เอ็งเสียง แซ่หลี ได้บริจาคที่ดินจำนวน 21 ไร่ 70 ตารางวา เพื่อจัดตั้งเป็นโรงเรียนฝึกหัดครูประกาศนียบัตรมณฑลนครศรีธรรมราช เมื่อ พุทธศักราช 2472 ซึ่งต่อมาได้ล้มเลิกไป 

ในปีพุทธศักราช 2483 อาจารย์ประเสริฐ กาญจนดุลย์ นายอำเภอหาดใหญ่ และนายนวล บุญสนอง ศึกษาธิการ อำเภอหาดใหญ่ ได้จัดตั้งโรงเรียนนี้เป็นโรงเรียนประชาบาลตำบลคอหงส์ 3 เปิดสอนชั้นประถมศึกษาปีที่ 1 ถึงชั้นประถมศึกษาปีที่ 4

ต่อมาเมื่อวันที่ 24 ตุลาคม พ.ศ. 2483 ได้เปลี่ยนชื่อเป็นโรงเรียนโคกเสม็ดชุน และโรงเรียนนิพัทธิ์สงเคราะห์ ตามลำดับ ทุกครั้งที่เปลี่ยนชื่อจะต้องมีคำว่า "เอ็งเสียงสามัคคี" ต่อท้ายเสมอ เนื่องจากท่านหลี เอ็งเสียง แซ่หลี ไม่มีบุตรชายสืบสกุล ท่านได้กล่าวกับคณะครูว่า "โรงเรียนเปรียบเสมือนบุตรชายที่สืบสกุล" ดังนั้นในวันที่ 19 กันยายนของทุกปี โรงเรียนได้กำหนดให้เป็นวันกตัญญู เพื่อทำบุญอุทิศส่วนกุศลให้ท่านเจ้าของที่ดินถึงแก่อนิจกรรมในวันที่ 19 กันยายน พ.ศ. 2541

เมื่อวันที่ 1 เมษายน พ.ศ 2506 โรงเรียนได้โอนการดำเนินการตามมติคณะรัฐมนตรีที่ให้โอนโรงเรียนประชาบาลในเขตเทศบาลทั่วประเทศ ไปสังกัดสังกัดสำนักการศึกษา เทศบาลนครหาดใหญ่ ดังนั้นจึงได้เปลี่ยนชื่อเป็น "โรงเรียนเทศบาล 1 (เอ็งเสียงสามัคคี)" สังกัดสำนักการศึกษาเทศบาลนครหาดใหญ่ จังหวัดสงขลา 

ต่อมาปีการศึกษา 2547 โรงเรียนได้ขยายโอกาสทางการศึกษา ในช่วงชั้นที่ 3 คือ มัธยมศึกษาปีที่ 1- 3 ในสมัยนายไพร พัฒโน เป็นนายกเทศมนตรีนครหาดใหญ่

ปีการศึกษา 2550 โรงเรียนได้ขยายโอกาสทางการศึกษา ในระดับช่วงชั้นที่ 4 คือ มัธยมศึกษาปีที่ 4-6 และ ปวช. สาขาคอมพิวเตอร์

สัญลักษณ์ประจำโรงเรียน
----------------------

* **ปรัชญาของโรงเรียน'** สุขา สงฺฆสฺส สามคฺคี (ความสามัคคีแห่งหมู่คณะทำให้เกิดสุข)
* **สีประจำโรงเรียน** สีฟ้าและสีขาว

ทำเนียบผู้บริหารโรงเรียน
------------------------

| ที่ | ชื่อ สกุล | ตำแหน่ง | วาระการดำรงตำแหน่ง |
| --- | --- | --- | --- |
| 1 | นายแดง กาญจนบูรณ์ | ผู้อำนวยการ | 24 ตุลาคม พ.ศ. 2483 – 30 กันยายน พ.ศ. 2491 |
| 2 | นายพิชิต สุวรรณพานิชย์ | ผู้อำนวยการ | 1 กรกฎาคม พ.ศ. 2492 – 30 มิถุนายน พ.ศ. 2494 |
| 3 | นายมานัส ป. บุญสนอง | ผู้อำนวยการ | 30 มิถุนายน พ.ศ. 2494 – 1 ธันวาคม พ.ศ. 2530 |
| 4 | นายเกียรติ เจริญวิริยะภาพ | ผู้อำนวยการ | 1 ธันวาคม พ.ศ. 2530 – 30 กันยายน พ.ศ. 2540 |
| 5 | นายคล่อง ศรีวิรัตน์ | ผู้อำนวยการ | 1 ตุลาคม พ.ศ. 2540 – 1 ตุลาคม พ.ศ. 2542 |
| 6 | นางสาวสมพร วอแสวง | ผู้อำนวยการ | 2 ตุลาคม พ.ศ. 2542 – 30 กันยายน พ.ศ. 2548 |
|
| 7 | นายวิจิตร สารานพกุล | ผู้อำนวยการ | 1 พฤศจิกายน พ.ศ. 2548 – ปัจจุบัน |
| 8 | นาย**ณรงค์ รัฐภูมิภักดิ์** | ผู้อำนวยการ | 2562 ปัจจุบัน |

อ้างอิง
-------

* เว็บไซต์โรงเรียนเทศบาล ๑ (เอ็งเสียงสามัคคี)

แหล่งข้อมูลอื่น
---------------

* เว็บไซต์โรงเรียนเทศบาล ๑ (เอ็งเสียงสามัคคี)